Константин Балмонт
Заветът на битието

Превод от руски: Андрей Андреев, 1993

chitanka.info

Аз попитах свободния вятър

как да бъда и млад, и любим.

Отговори ми волният вятър:

„Като вятър бъди, като дим!“

Аз попитах морето могъщо

битието какво отреди.

Отговори морето могъщо:

„Като мен многозвучен бъди!“

Аз попитах високото слънце

как и аз да изгрея в зори.

Не отвърна високото слънце,

но душата ми чу: „Изгори!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.